Peter Enckelman

Peteris Enkelmanas (g. 1977 m. kovo 10 d.) – buvęs Suomijos futbolininkas, vartininkas. Atstovavo nacionalinei rinktinei.

 Karjera 
1997–1999 m. priklausė TPS Turku. 1999 m. perėjo į Aston Villa, kai traumą gavo pagrindinis klubo vartininkas David James. Aston Villa klubui pasirašius kontraktą su Peter Schmeichel, Enkelmanas praktiškai neteko žaidybinio laiko. 2002 m. Šmeichelis parduotas Machester City, o Enkelmanas tapo pagrindiniu Aston Villa FC vartininku.

2010 m. rugpjūčio 6 d. pasirašė dvejų metų sutartį su Škotijos St. Johnstone klubu.http://news.bbc.co.uk/sport2/hi/football/teams/s/st_johnstone/8898013.stm

2012–2013 m. priklausė Heart of Midlothian FC, o vėliau grįžo į Suomiją, kur atstovavo IFK Mariehamn.

 Incidentas 
Enkelmaną ypač išgarsino incidentas, įvykęs 2002 m. rugsėjo 16 d. Premjer lygos rungtynių tarp Aston Villa ir Birmingham City metu. Visiškai nepavojingoje situacijoje Aston Villa klubo gynėjas Olof Mellberg iš už šoninės linijos išmetė kamuolį vartuose stovėjusiam Enkelmanui. Tačiau šis nepastebėjo jam mesto kamuolio, nesugebėjo jo sustabdyti ir šis įriedėjo į vartus. Nors vartininkas kamuolio nelietė, būtent jam buvo įrašytas įvartis į savo vartus. Po įvarčio į aikštę įsiveržęs Birmingham City sirgalius dar bandė išprovokuoti Enkelmaną, tačiau šis į provokaciją nereagavo.

 Išnašos 

 Nuorodos 
 Transfermarkt
 Įvartis į savo vartus

Enckelman